Curs postuniversitar: Rolul diagnosticului microbiologic în prevenirea și limitarea rezistenței la antibiotice și a infecțiilor asociate asistenței medicale
2023-01-26 08:00 - 2023-03-03 17:00 (Europe/Helsinki) | Zoom Conference
Curs postuniversitar: Rolul diagnosticului microbiologic în prevenirea și limitarea rezistenței la antibiotice și a infecțiilor asociate asistenței medicale
CURS ONLINE: 26.01-03.03.2023 | 48 ore (24 teoretic + 24 practic)
Lectori: Prof. Dr. Licker Monica, Conf. Dr. Hogea Elena, Conf. Dr. Horhat Florin, Conf. Dr. Muntean Delia, Conf. Dr. Berceanu Delia, Şef. Dr. Dugăeşescu Dorina, Şef. Dr. Stanga Livia, Ş.l. Dr. Popa Mihaela, Ş.l. Dr. Rădulescu Matilda, As. Dr. Bagiu Iulia, As. Dr. Mușuroi Corina, As. Dr. Piluț Ciprian, As. Dr. Vulpie Silvana
Adresabilitate: Medici (microbiologie medicală, medicină de laborator, epidemiologie, boli infecţioase, medicina familiei, alte specialități), biologi, biochimiști
Nr. credite: 30
Taxa: 200 lei

Cursul postuniversitar intensiv: “ACTUALITĂȚI IN DIAGNOSTICUL, MANAGEMENTUL ȘI EPIDEMIOLOGIA PARAZITOZELOR TROPICALE"
2023-01-30 10:00 - 2023-02-06 14:00 | Zoom Conference
DISCIPLINA PARAZITOLOGIE a Universității de Medicină și Farmacie “Victor Babeș” din Timișoara ORGANIZEAZĂ ÎN PERIOADA
30 IANUARIE – 6 FEBRUARIE 2023
Cursul postuniversitar intensiv: “ACTUALITĂȚI IN DIAGNOSTICUL, MANAGEMENTUL ȘI EPIDEMIOLOGIA PARAZITOZELOR TROPICALE„

Cursul, care va fi organizat online, se adresează medicilor rezidenți și specialiști în medicina de laborator, microbiologie, boli infecțioase, epidemiologie, dermatologie, neonatologie, pediatrie, medicina familiei, precum și specialiștilor în biologie, chimie și biochimie medicală.
Cursul a fost creditat de Colegiul Medicilor din România cu 30 credite EMC și de Ordinul Biochimiștilor, Biologilor și Chimiștilor în Sistemul Sanitar din România cu 40 credite EMC.
Informații privind participarea și înscrierea la curs se pot obține de la Universitatea de Medicină și Farmacie “Victor Babeș” din Timișoara, Telefon: 0256.204.476, 0256.204.400, 0256.204.250; Email: parazitologie@umft.ro
Coordonator curs,
Prof. Univ. Dr. Tudor Rareș OLARIU

CURSURI POSTUNIVERSITARE 2022-2023 | CURS 3 - Conceptul de ”Wellbeing” în managementul serviciilor de sănătate
2023-02-07 08:00 - 2023-02-08 19:00
CURSURI POSTUNIVERSITARE 2022-2023
CU PARTICIPAREA
UNIVERSIDAD NACIONAL DE UCAYALI PERU
CURS 3 – Conceptul de ”Wellbeing” în managementul serviciilor de sănătate

Perioada de desfășurare:
07-08.02.2023
Cursul se adresează
medicilor de orice specialitate,
membrii ai CMR, CMSR
Cursul este creditat cu 12 credite EMC
Taxa de participare = 100 Ron
Informații și înscrieri: curspostuniv@umft.ro

📌 Prezentare cursuri postuniversitare 2022 – 2023
Burnout, spillover, nevoia de schimbare, modul diferit de a face lucrurile, conflictele între valori, confuzia culturală, comportamentele noi cu greu predictibile ale noilor generații, motivația variată sau competitivitatea excesivă sunt provocările societății în care trăim. A crea echilibru între productivitate și starea individuală de bine a angajaților devine noua provocare pentru organizații indiferent de domeniu.
Modulul ”Wellbeing” vă propune să contribuie la crearea unei comunități sănătoase ”body and mind” printr-o abordare integrativa. Putem să construim împreună o mentalitate organizațională diferită și să acționăm, să educăm, să deschidem minți și-mai ales- să găsim soluții care să contribuie la performanța individual și organizațională într-un mod sănătos și functional. Cum? Prin prezentări teoretice și modele practice, chestionare de evaluare tip grilă.

Workshop Draeger Ventilatie Mecanica
2023-02-08 15:00 - 2023-06-28 16:30 | Sală curs UPU, Spitalul Clinic Județean Timișoara, Timișoara, Romania
Stimați colegi,
Disciplina ATI din cadrul U.M.F. “Victor Babeș” din Timișoara, cu sprijinul Draeger România, vă invită să participați la un modul de cursuri de Ventilație Mecanică dedicat medicilor rezidenți din specialitățile A.T.I., pneumologie și medicină de urgență.
Cursurile vor conține atât prezentări teoretice (lectori internaționali și naționali cu expertiză în domeniu) cât și sesiuni practice transmise live, cu frecvență săptămânală, pe o perioadă de circa 5 luni.
Prezentările vor fi înregistrate, permițând accesarea lor ulterioară, iar la final, după evaluarea cunoștințelor acumulate, se va putea obține un certificat de participare, creditat cu puncte EMC.
Ne dorim ca această formă de educație medicală să fie accesată de un număr cât mai mare de medici din întreaga țară, utilitatea abordării acestui subiect fiind incontestabilă în specialitățile noastre.
Detalii suplimentare, programul cursurilor și link-urile de accesare sunt disponibile pe site-ul www.atitimisoara.ro.
Prof. Univ. Dr. Dorel Săndesc

Locatie:
– on-site: sala curs UPU, Spitalul Clinic Judetean Timisoara
– online: https://zoom.us/webinar/register/WN_PqU_ghW2QTSOMqnPRakl7g
Durata workshop:
Februarie – Iunie 2023, 3-4 sesiuni per luna. Durata sesiune: 1h 30min
Trainer: Mihai Sultan, Application Specialist Ventilatie si Neonatologie, Draeger Romania
Invitati: Emilio Carmignotto, Marketing Manager Respiratory Care – Region Europe; trainer ventilatie Draeger Academy; Studii de caz – Prof. Dr Italia, Germania.
Tematica si cuprins
Cap 1. Introducere Draeger
Cap 2. Tehnica si Tehnologie
Cap 3. Moduri de ventilatie
Cap 4. Ventilatia in Volum
Cap 5. Ventilatia in Presiune
Cap 6. Ventilatia in Transport
Cap 7. Ventilatie invaziva, non-invaziva, terapie cu oxigen si consumabile necesare
Cap 8. Umidificare
Cap 9 – 14. Prezentare produse si ultilizarea lor

* Toate evenimentele vor fi înregistrate. Persoanele care au completat Formularul de înregistrare pentru a putea participa la workshop în mediul online, vor primi pe e-mail link-ul de acces al înregistrărilor. (Vă rugăm să verificați și secțiunea SPAM, respectiv Oferte, în cazul gmail.)

Important: Este interzisă transmiterea acestui link către alte persoane. Informația este adresată exclusiv participanților la această serie de workshop-uri.
** Vă rugăm să vă SALVAȚI link-ul de conectare Zoom primit pe e-mail în urma înregistrării. Acel link vă va permite accesul la toate sesiunile de workshop organizate.

Atelier intern: Bune practici în predarea limbilor străine
2023-02-23 10:00 - 15:00 | Catedra universitară Limbi moderne și Limba română, str. Cicio Pop, nr.2, et. I., Timisoara
Disciplina de Limbi moderne și Limba română organizează ediția a doua a atelierului intern Bune practici în predarea limbilor străine.
Atelierul este conceput ca metodă de formare, de peer learning.
Data evenimentului: 23 februarie 2023, 10.00-15.00
Locul de desfășurare: sediul Disciplinei de Limbi Moderne și Limba română, str. Cicio Pop, nr.2, et. I.
Persoană de contact: Conf. dr. Daniela Șilindean, silindean.daniela@umft.ro
📌 Program eveniment

Campania de informare dedicată ZILEI BOLILOR RARE 2023
2023-02-24 08:00 - 2023-02-28 17:00 | Sala Senatului a UMFVBT, Timișoara, Romania
Universitatea de Medicină şi Farmacie „Victor Babeş” din Timișoara, în parteneriat cu:

Asociația Prietenii Geneticii,
Spitalul de Urgenţă pentru Copii Louis Ţurcanu, Timișoara,
ERN-ITHACA – Timisoara Center (Ro-NMCA-ID),
Centrul de expertiza pentru boli oculare rare Timisoara (Reteaua Europeană de boli rare oculare ERN-EYE),
Alianţa Naţională pentru Boli Rare România,
Primăria Municipiului Timișoara,
Filarmonica Banatul Timișoara,
Opera Naţională Română Timişoara,
Universitatea Politehnica Timișoara,
Universitatea de Vest Timișoara,
Casa de Cultura a Municipiului Timișoara,
Casa de Cultura a Studentilor Timișoara,
Inspectoratul Scolar General Timiș,
Asociația Clubul de Dans Bolero Timișoara,
Iulius Town Timișoara,

organizează, în Timişoara, în perioada 24-28 februarie 2023, campania de informare dedicata ZILEI BOLILOR RARE 2023

~ Timişoara– ediţia a XVI-a ~
AGENDĂ EVENIMENTE
1-15 februarie 2023 – aplicarea unor chestionare pentru evaluarea nivelului de conștientizare a Bolilor rare în rândul studenților la Medicină (SSMT)
7-21 februarie 2023 – campanie de informare în Școlile municipiului Timișoara: Împărtășiți-vă CULORI. Alăturați-vă comunității. Ajutați-ne să creștem gradul de conștientizare. Împărtășiți- ă fotografiile, videoclipurile și experiențele!
23 februarie 2023 – Expozitie de fotografie: Și persoanele cu boli rare zâmbesc- Iulius Mall Timișoara
24 februarie -28 februarie 2023, orele 18.00-21.00– Iluminarea celor 5 cladiri, in culorile Zilei Bolilor rare (Universitatea de Medicina si Farmacie Victor Babes – Cladirea Facultatii de Medicina Dentara, Universitatea Politehnica Timisoara, Spitalul Clinic de Urgenta pentru Copii Louis Turcanu din Timisoara, Primaria Timisoara, Opera Romana din Timisoara)
27 februarie 2023, orele 9.00-18.00- Sala Senatului a UMFT- Conferința Națională de Boli Rare (manifestare hibrid) – să înțelegem Ziua Bolilor Rare alături de Asociațiile de Pacienți cu Boli Rare – Manifestare organizată in parteneriat cu Alianța Națională pentru Boli rare România)
27 februarie 2023, orele 19.00-21.00– Piața Victoriei, fostă Piața Operei – FLASHMOB dedicat Zilei Bolilor Rare- copiii Clubului de Dans Bolero, împreună cu doamna antrenor Brigite Șargu.
Vă așteptăm alături de noi!

Bolile rare sunt cronice, progresive, degenerative şi deseori ameninţă viaţa, cu nivele ridicate de suferinţă. Astăzi nu există un tratament adecvat pentru majoritatea bolilor rare. În lume sunt cunoscute aproximativ 8000 de boli rare, 75% dintre acestea afectând copiii. Deşi bolile sunt rare, pacienţii sunt numeroşi. Paradoxul bolilor rare constă tocmai în faptul că diversitatea şi numărul mare de boli rare diferite face ca şi expertiza să fie RARĂ. La nivel European trăiesc peste 30.000.000 de pacienţi cu boli rare, iar la nivel mondial, peste 300.000.000.
Campania, care va avea multiple locaţii de desfăşurare de-a lungul săptămânii, îşi propune activităţi cu scop de informare şi sensibilizare a opiniei publice cu privire la bolile rare. La nivel național, atât pacienții cât și specialiștii implicați în diagnosticarea și managementul bolilor rare, atrag atenția că în România, numărul pacienților afectați de această categorie de maladii este peste 1 milion, majoritatea încă nediagnosticați sau diagnosticați greșit.
În ultimii ani, datorită eforturilor majore a asociațiilor de pacienți și a specialiștilor, Planul Național de Boli Rare a fost inclus în strategia Națională de Sănătate Publică, fapt ce creşte speranţa de îmbunătățire a calității îngrijirii acestor pacienți! Printr-un Ordin al Ministerului Sănătății, la sfârșitul anului 2014 s-a înființat Consiliul Național pentru Bolile Rare (CNBR), organism ştiinţific interdisciplinar format din experţi în domeniul bolilor rare, cu atribuții în coordonarea metodologică și științifică din domeniul bolilor rare. Acest consiliu este coordonat de specialiști din Timișoara, motiv de mândrie și de responsabilitate pentru comunitatea medicală din Timișoara.
Se estimează prezenţa a în jur de 50 de persoane la proiecția dedicată Zilei Bolilor Rare, printre care şi bolnavi cu boli rare şi familiile lor. Cei prezenţi vor purta veste albe inscripţionate cu „Ziua bolilor rare, Voluntari pentru bolile rare”.
Ziua Internaţională a Bolilor Rare este in fiecare an o oportunitate pentru a celebra diversitatea comunităţii bolilor rare în România şi în întreaga lume.
Invităm şi aşteptăm pe toţi cei care se pot implica, să fie alaturi de noi în această perioadă pentru a da un exemplu de conduită civică şi solidaritate cu cei aflaţi în suferinţă. Vă mulţumim!
Mulțumim Primăriei Timișoara, Filarmonicii Banatul și tuturor celor care ne sprijină și sunt alături de noi în derularea acestui eveniment!
Coordonator acțiune,
Prof. Dr. Maria Puiu
maria_puiu@umft.ro
